open-index/open-wikipedia-markdown huggingface dataset:
ლენქორან-ასტარის ეკონომიკური რაიონი

thumb|250px|right|ლენქორანის რეგიონი
**ლენქორან-ასტარის ეკონომიკური რაიონი** () — აზერბაიჯანის ეკონომიკური რაიონებიდან ერთ-ერთი. რეგიონში შედის შემდეგი რაიონები: ასტარის, ჯალილაბადის, ლერიქის, მასალის, ლენქორანის და იარდიმლის. 2021 წლამდე ეწოდებოდა *ლენქორანის ეკონომიკური რაიონი*.

ფართობი — 6070 კმ²-ია, რაც მთლიანი აზერბაიჯანის ტერიტორიის 7% შეადგენს. რელიეფის მიხედვით რეგიონი დაყოფილია 2 ნაწილად - თალიშის დაბლობად და თალიშის მთებად. ტერიტორიის 26% დაფარულია ტყეებით. ტერიტორია ასევე მდიდარია თერმული და მინერალური წყლებით.

მოსახლეობა — 893,3 ათასი კაცი (2015 წლის მონაცემებით), რაც მთლიანი აზერბაიჯანის მოსახლეობის 9,3% შეადგენს. მოსახლეობის უმრავლესობას შეადგენენ აზერბაიჯანელები, ასევე ცხოვრობენ თალიშები და რუსები.

## ეკონომიკა 
სოფლის მეურნეობაში დომინირებს: მებოსტნეობა, მეჩაიეობა, მევენახეობა, მარცვლეულის მოყვანა, ციტრუსის მოყვანა. ქვეყანაში წარმოებული ჩაის 99%, ბოსტნეულის 27%, სიმინდის 15%, კარტოფილის 24%, ყურძნის 13% და ხილის 10% მოდის ამ რეგიონის წილზე. ლენქორანის ეკონომიკური რეგიონი ქვეყანაში ციტრუსების მთავარი მწარმოებელია. რეგიონში ასევე განვითარებულია მეთევზეობა.

## რესურსები ინტერნეტში
* აზერბაიჯანის ეკონომიკური რუკა 
* აზერბაიჯანის რესპუბლიკის სახელმწიფო პროგრამა რეგიონების სოციალურ-ეკონომიკური განვითარების (2004-2008 წწ). 
* აზერბაიჯანის რეგიონები

## სქოლიო
კატეგორია:აზერბაიჯანის რეგიონები
ნალანდა

**ნალანდა** () — V-XII საუკუნეების ბუდისტური უნივერსიტეტი და სამონასტრო კომპლექსი ინდოეთში. თავისი დროის ერთ-ერთი უდიდესი საგანმანათლებლო ცენტრი, სადაც მუშაობდნენ, ასწავლიდნენ და სწავლობდნენ სხვადასხვა ქვეყნის ბუდისტური ფილოსოფიის წარმომადგენლები. ნალანდის ნანგრევები მდებარეობს შტატ ბიჰარში, ინდოეთის ძველ დედაქალაქ პატნადან სამხრეთ-აღმოსავლეთით 90 კმ-ში.

უნივერსიტეტი დაარსდა V საუკუნის პირველ მესამედში, განვითარების უმაღლეს მწვერვალს მიაღწია გუპტას იმპერიის პერიოდში, თუმცა უნივერსიტეტის მფარველობას განაგრძობდნენ გუპტების შემცვლელი პალას დინასტიის მმართველებიც. 

ნალანდის შესახებ წერდა VI საუკუნის ჩინელი ბუდისტი სწავლული და მოგზაური სიუანცზანი. მისი მტკიცებით ნალანდაში ასწავლიდა 1 000 პროფესორი, სწავლობდა 10 000 სტუდენტი, უნივერსიტეტის შენობა იყო ცხრასართულიანი, მოიცავდა 6 ტაძარს და 7 მონასტერს, ბიბლიოთეკაში დაცული იყო  9 მლნ წიგნი.  1193 წელს უნივერსიტეტი დაანგრია თურქთა არმიამ, რომელსაც მუსულმანი ფანატიკოსი ბაჰთიარ ხალჯი მეთაურობდა. ათასობით ბერი ცოცხლად დაწვეს, ან თავი მოჰკვეთეს, ნალანდის მდიდარი ბიბლიოთეკა კი დაწვეს. ამ ლაშქრობამ მკვეთრი დარტყმა მიაყენა ბუდიზმს ინდოეთში. მრავალი ბუდისტი ბერი გაიქცა ნეპალში და ტიბეტში. 1351 წელს ტიბეტში გაიხსნა სასწავლო ცენტრი ამავე სახელწოდებით. 

2006 წელს ინდოელი ბუდისტების ძალისხმევით დაიგეგმა აღედგინათ ნალანდის სასწავლებელი სახელწოდებით ნალანდის საერთაშორისო უნივერსიტეტი. 2014 წლის 1 სექტემბერს უნივერსიტეტმა უკვე მიიღო პირველი 15 სტუდენტი. 

2009 წლიდან ნალანდის უძველესი უნივერსიტეტი იუნესკოს მსოფლიო მემკვიდრეობის ძეგლების საცდელ სიაშია. 

## რესურსები ინტერნეტში
* ნალანდის მანუსკრიპტის ისტორია 

## სქოლიო
კატეგორია:მსოფლიო მემკვიდრეობის ძეგლები ინდოეთში
ელიო ხუარესი

**ელიო ხუარესი** (; დ. 18 აპრილი, 1942) — ვეტერანი ურუგვაელი ველომრბოლელი. მან მონაწილეობა მიიღო გუნდურ რბოლაში 1964 წლის ზაფხულის ოლიმპიურ თამაშებზე.

## სქოლიო
კატეგორია:დაბადებული 1942
კატეგორია:დაბადებული 18 აპრილი
კატეგორია:ცოცხალი ადამიანები
კანჩენჯანგის ეროვნული პარკი

**კანჩენჯანგის ეროვნული პარკი** — ბიოსფერული ნაკრძალი, მდებარეობს ინდოეთის ჩრდილო-დასავლეთით შტატ სიკიმში, ნეპალის საზღვართან. 

შეიქმნა 1977 წელს მაღალმთიანი ჰიმალაური ლანდშაფტის დაცვის მიზნით. ეროვნული პარკი განთავსებულია ზღვის დონიდან 1829–8585 მეტრის ფარგლებში. პარკის ფართობია 1 784 კმ². მოიცავს შტატის მეოთხედ ნაწილს. პარკის მთელი ტერიტორია მდებარეობს მდინარე ტისტის აუზში. პარკს დასავლეთით ესაზღვრება ნეპალი, საზღვარზე მდებარეობს მწვერვალი კანჩენჯანგა.

პარკში მრავალი ჩანჩქერია, რომელთა შორის უდიდესის სიმაღლეა 160 მეტრი.

2016 წლის 17 ივლისს ეროვნული პარკი შეიტანეს იუნესკოს მსოფლიო მემკვიდრეობის ძეგლების სიაში. 
## სქოლიო
კატეგორია:მსოფლიო მემკვიდრეობის ძეგლები ინდოეთში
კატეგორია:ინდოეთის ეროვნული პარკები
ოვიე ეჯარია

**ოვიემუნო "ოვიე" ეჯარია** (დაიბადა 1997 წლის 18 ნოემბერს), ნიგერიული ფესვების მქონე ინგლისელი ფეხბურთელი, ამჟამად ასპარეზობს ინგლისის პრემიერ ლიგის გუნდ ლივერპულში, ცენტრალური ნახევარმცველის პოზიციაზე.

## კარიერა 
ეჯარიას კარიერა 2005 წელს დაიწყო, როდესაც ის მშობლიური ქალაქის - ლონდონის საფეხბურთო გუნდ არსენალის აკადემიაში ჩაირიცხა. მეთოფეებთან ცხრა წლის გატარების შემდეგ, 2014 წლის ივლისში, ეჯარია უფასო ტრანსფერის სახით  შეუერთდა ლივერპულს. 2014-15 წლების სეზონის 18 წლამდელთა გუნდში თამაშის შემდეგ, 2015-16 წლის სეზონისთვის ეჯარია 21 წლამდელთა ასაკობრივ ნაკრებს შეუერთდა. 

2016 წლის 8 ივლისს, შედგა ეჯარიას დებიუტი ლივერპულის სასტარტო შემადგენლობაში, წინასასეზონო მზადებისთვის გამართულ ამხანაგურ შეხვედრაში, სადაც ლივერპულმა პრენტონ პარკზე ტრანმერ როვერსი 1-0 დაამარცხა, ეჯარიამ მატჩის პირველი ნახევარი სრულად ჩაატარა.  მისმა სტაბილურმა თამაშმა ბევრი მაყურებლის სიმპათია დაიმსახურა, ცენტრალურ ნახევარდაცვაში სტაბილური თამაშის, ფიზიკური ძალის და პასის ტექნიკის გამო, ეჯარია ახალგაზრდა პოლ პოგბასაც შეადარეს.

## თამაშის სტილი 
არსენალის და ლივერპულის აკადემიაში ჩატარებული თამაშების შეფასების შემდეგ, აშკარაა, რომ ეჯარია ცენტრალური ნახევარმცველია. ტრანმერ როვერსთან შეხვედრაში გამოჩნდა, რომ მას შეუძლია ე.წ. Box to Box ამპლუის შეთავსებაც, ფიზიკური ძალის და სისწრაფის გამო, ის ერთნაირად პროდუქტიულია როგორც შეტევების ჩაშლაში, ასევე საკუთარი გუნდის კონტრშეტევის წამოწყებაში. ჟურნალისტ კოდი უორელის თქმით, თუკი ეჯარია ამ ტემპში განაგრძობს პროგრესირებას, აუცილებლად მიაღწევს წარმატებას. ,,მას შეუძლია თავდამსხმელებისთვის მომენტების შექმნა, ბურთის ართმევა, დაზღვევაზე თამაში..., ვიმედოვნებ, რომ ის მერსისაიდში დარჩება". თამაშებზე დაკვირვების შემდეგ, ეჯარია პოლ პოგბას და ახალგაზრდა იაია ტურეს შეადარეს.

## სქოლიო
კატეგორია:დაბადებული 1997
კატეგორია:ლივერპულის ფეხბურთელები
კატეგორია:ნიგერიელი ფეხბურთელები
კატეგორია:ინგლისელი ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
VK (სერვისი)

**Вконтакте** — რუსული სოციალური ქსელი, რომელიც განთავსებულია დომენზე vk.com. ეკუთვნის კომპანია Vk-ს. SimilarWeb-ის მონაცემებით, „ВКонтакте“ მსოფლიოში მეოთხე ყველაზე პოპულარული საიტია, რუსეთში პირველი, უკრაინაში კი მეოთხე.  Alexa Internet-ის მონაცემებით საიტი მესამე ადგილზეა რუსეთში და უკრაინაში, მეორე - ბელარუსში და მეოცე მსოფლიოში. რესურსი პირველად 2006 წლის 10 ოქტომბერს გაუშვეს, როგორც სოციალური ქსელი რუსული უნივერსიტეტების სტუდენტებისთვის. 2014 წლის იანვარში „ВКонтакте“-ს ყოველდღიური აუდიტორია შეადგენდა 60 მილიონ ადამიანს, 2015 წლის იანვარში კი 70 მილიონს. 2015 წლის 15 ივლისის მონაცემებით „ВКонтакте“-ს საშუალო ყოველდღიური აუდიტორია შეადგენდა 64 525 950 ადამიანს. სოციალური ქსელის გენერალური დირექტორი 2014 წლიდან არის ბორის დობროდეევი, ოლეგ დობროდეევის შვილი.

## იხილეთ აგრეთვე
*Facebook
*Myspace
*Twitter
*Одноклассники

## რესურსები ინტერნეტში
*
*Vkontakte loses its founder

## სქოლიო 
კატეგორია:სოციალური ქსელები
კატეგორია:სანქტ-პეტერბურგში დაარსებული კომპანიები
კატეგორია:რუსული ვებსაიტები
კატეგორია:2006 წელს დაარსებული საიტები
დალოლი

**დალოლი** — აფეთქების კრატერი ან მაარი დანაკილის უდაბნოში, ერტა-ალეს ქედის ჩრდილო-აღმოსავლეთით, ეთიოპიაში. 

წარმოიქმნა ბაზალტური მაგმის შემოჭრისას მიოცენში და შემდგომი ჰიდროთერმული აქტივობის შედეგად. ფრეატულ ამოფრქვევას აქ ადგილი ჰქონდა 1926 წელს, რის შედეგადაც წარმოიქმნა ვულკანი დალოლი და მრავალრიცხოვანი სხვა კრატერები, რომლებმაც თავიანთი ამოფრქვევებით წარმოქმნეს მლაშობები. ეს კრატერები მსოფლიოში ყველაზე დაბალი სუბარეალური ვულკანური ამომყვანი არხებია, რომლებიც ზღვის დონიდან 45 მ-ით დაბლა მდებარეობენ.

უახლესი მთავარი აქტივობა დაფიქსირდა 2004 წლის ოქტომბერში. მრავალრიცხოვანი გოეთერმული წყაროები აქ ცლიან ზღვის წყალსა და მჟავა სითხეს. ფართოდ არის გავრცელებული პატარა, დროებითი გეიზერები, რომლებიც მარილის კონუსებს ქმნიან. ვულკანის პერიმეტრი აღწევს დაახლოებით 1,5X3 კმ-ს.

დალოლი ცნობილია თავისი წარმტაცი პეიზაჟებით, რომელიც ამ მხრივ, მოგვაგონებს პლანეტა იუპიტერის თანამგზავრს — იოს. დალოლს მსგავსება აქვს აგრეთვე იელოუსტოუნის ეროვნული პარკის ცხელ წყაროებთან.

## გალერეა 

ET Afar asv2018-01 img58 Dallol.jpg
ET Afar asv2018-01 img50 Dallol.jpg
ET Afar asv2018-01 img37 Dallol.jpg
ET Afar asv2018-01 img41 Dallol.jpg

## სქოლიო
კატეგორია:ეთიოპიის ვულკანები
ირანის მიწისქვეშა წყალმომარაგების სისტემა

**ირანის მიწისქვეშა წყალმომარაგების სისტემა**, *ქანატი, კიარიზი* — წყალმომარაგების ტრადიციული სისტემა ირანში. XX საუკუნის შუა წლებისათვის ირანში ფიქსირდებოდა 50 000 ქანატი. 2015 წელს მათი რაოდენობა 37 000-მდე შემცირდა.

სპარსული მიწისქვეშა წყალმომარაგების სისტემის, ქანატის, ყველაზე ძველი და გრძელი სახეობა მდებარეობს ქალაქ გონაბადში, იგი უკვე 2 700 წელია უზრუნველყოფს ადამიანების წყლით მომარაგებას. მისი სიგრძეა 45 კმ. ხოლო გაყვანილია 360 მეტრის სიღრმეში. გონაბადის ქანატი ასევე ცნობილია ქეი-ხოსოროვის კიარიზის სახელითაც და აგებულია ძვ. წ. 700-500 წლებში. გონაბადის ქანატი შედგება 427 ჭაბურღილისაგან. 

გონაბადის ქანატი, იუნესკოს მსოფლიო მემკვიდრეობის საცდელ სიაშია 2007 წლიდან, 2016 წლის 15 ივლისს კი სიაში შეიტანეს „სპარსული ქანატის“ სახელწოდებით.

## რესურსები ინტერნეტში
* ირანის მიწისქვეშა წყალმომარაგების სისტემა იუნესკოს საიტზე

## სქოლიო
კატეგორია:მსოფლიო მემკვიდრეობის ძეგლები ირანში
AOMG

**AOMG** — ხმისჩამწერი ლეიბლი სამხრეთ კორეაში, დაარსებული ჯეი პაკის მიერ 2013 წელს. კომპანიის სახელი იშიფრება როგორც "Above Ordinary Music Group".

## ისტორია
ჯეი პარკმა AOMG დააარსა 2013 წლის სექტემბრის ბოლოს. მან მოაწერა ხელი კონტრაქტს კომპოზიტორ Jun Goon-თან, მომღერალთან და პროდიუსერთან Gray და Cha cha Malone-სთან პროდიუსერი და მოცეკვავე, რომელიც იყო ჯეი-სთან Art of Movement-ში. ლეიბლმა გამართა ღონისძიება-პრეზენტაცია ოქტომბერში "The A" სეულში Ben Baller-თან. იმავე თვეს, AOMG-მ გამოუშვა პირველი ალბომი, Gray-ს მინი ალბომი, Call Me Gray.

2014 წლის მარტში, Simon Dominic უერთდება AOMG-ის როგორც აღმასრულებელი დირექტორი Amoeba Culture-დან წამოსვლის შემდეგ. ისეთი ხალხი, როგორიცაა Elo, Loco, Ugly Duck, DJ Wegun, DJ Pumkin და Hoody შეუერთდნენ AOMG-ის შემდეგი 2 წლის მანძილზე. AOMG-ის პირველი ქალი R&B მომღერალი Hoody Kim.

2016 წლის იანვარში, CJ E&M-მა განაცხადეს რომ ითანამშრომლობდნენ AOMG-სთან. CJ E&M ამბობენ, რომ მხარს დაუჭერენ AOMG-ის მარკეტინგთან დაკავშირებით, იქამდე სანამ AOMG იქნება მუსიკით დაკავებული.

## არტისტები
* ჯეი პარკი (დამაარსებელი, მთავარი აღმასრულებელი დირექტორი, მომღერალი, რეპერი და პროდიუსერი)
* საიმონ დომინიკი (თანა-აღმასრულებელი დირექტორი და რეპერი)
* GRAY (მომღერალი და პროდიუსერი)
* Hoody (მომღერალი)
* Loco (რეპერი)
* Ugly Duck (რეპერი)
* Elo (მომღერალი)
* DJ Wegun (DJ)
* DJ Pumkin (DJ)
* Cha Cha Malone (პროდიუსერი მოცეკვავე)
* Hep (გრაფიკის დიზაინერი, მოცეკვავე)
* Jeon Goon (პროდიუსერი და კომპოზიტორი)
* Jinooya (M/V დირექტორი)

## გამოცემები
### ალბომები და EP-ები
### ციფრული სინგლები
## ტურები
* ***2014 წლის ტური აშშ-ში***
** ლოს-ანჯელესი, Belasco Theater (14 ნოემბერი 2014)
** ნიუ-იორკი, Stage 48 (15 ნოემბერი 2014)
** ვაშინგტონი, DC, Echostage (20 ნოემბერი 2014)
* ***2016 წლის ტური აშშ-ში***
* ***Follow The Movement 2016 Tour***
** სეული, Blue Square (29 და 30 იანვარი 2016)
** ბუსანი, BEXCO (13 თებერვალი 2016)
** დეგუ, EXCO (21 თებერვალი 2016)
* ***Follow The Movement 2016 American Tour***
** ჩიკაგო, House of Blues (5 აპრილი 2016)
** ნიუ-იორკი, Playstation Theater (8 აპრილი 2016)
** ჰიუსტონი, Warehouse Live (11 აპრილი 2016)
** დალასი, The Bomb Factory (12 აპრილი 2016)
** ლას-ვეგასი, House of Blues (13 აპრილი 2016)
** ლოს-ანჯელესი, Wiltern Theater (14 აპრილი 2016)
** სან-ფრანცისკო, Warfield Theater (16 აპრილი 2016)
** სიეტლი, Showbox Sodo (17 აპრილი 2016)

## რესურსები ინტერნეტში
* ოფიციალური საიტი AOMG
* ოფიციალური Instagram
* ოფიციალური Twitter
* ოფიციალური Facebook
* ოფიციალური არხი YouTube-ზე

კატეგორია:სამხრეთკორეული ჰიპ-ჰოპ ლეიბლები
ფილოსოფიური ქვა

მინი|ალქიმიკოსი ფილოსოფიური ქვის ძიებაში, ნახატი, ჯოზეფ რაიტი, 1771 წელი. ტილოს სახელწოდებაა „ალქიმიკოსი, რომელმაც აღმოაჩინა ფოსფორი“ („The Alchemist Discovering Phosphorus“)
**ფილოსოფიური ქვა** (**სიბრძნის ქვა**, **ფილოსოფოსთა ელექსირი**, **ტინქტურა**) — IV საუკუნიდან XVI საუკუნემდე გაბატონებული წარმოდგენების მიხედვით, ნივთიერება, რომელსაც უნარი აქვს მაგიურად გარდაქმნას არაკეთილშობილი ლითონები ოქროდ და ვერცხლად, განკურნოს ადამიანი ყოველგვარი ავადმყოფობისაგან, დაუბრუნოს მას ახალგაზრდობა (ალქიმია).
 
ფილოსოფიური ქვაზე წარმოდგენების საფუძველი იყო პრაქტიკული დაკვირვებები ერთი ნივთიერების მეორედ სხვადასხვაგვარად გარდაქმნაზე, აგრეთვე ნატურფილოსოფიური მიხვედრები მატერიის ერთიანობაზე და ა.შ. შუა საუკუნეების პირობებში ამ აზრმა ნათლად გამოხატული რელიგიურ-მისტიკური შეფერილობა შეიძინა. შემდგომში აზრი ფილოსოფიური ქვის შესახებ უკუაგდეს. ეზოთერიულად ქვა იყო ტრანსმუტაციის სიმბოლო ადამიანის უმდაბლეს ცხოველურ და უმაღლეს, საღვთო ბუნებას შორის. ჭეშმარიტი ალქიმიკოსები არ ცდილობდნენ ოქროს მიღებას, იგი ხელსაწყო იყო მხოლოდ და არა მიზანი. აზრი მათთვის თვით ფილოსოფიური ქვა იყო.

თუმცა ადამიანთა უმრავლესობა თვლის, რომ ფილოსოფიური ქვა გამონაგონია, მაინც XX საუკუნეში ტრანსმუტაცია იყო განხორციელებული, ოქრო ხშირად მიიღება ბირთვული რეაქტორის მუშაობის პროცესში სხვა ელემენტებისაგან. იგი მიიღება უმნიშვნელო კონცენტრაციებში და უარყოფითად მოქმედებს რეაქტორის მუშაობაზე.

## სქოლიო
კატეგორია:ალქიმიური ნივთიერებები
კატეგორია:მითოლოგიური ნივთიერებები
კატეგორია:შუა საუკუნეების ლეგენდები
კატეგორია:ზებუნებრივი ლეგენდები
Far Cry 4

***Far Cry 4*** —  ღია სამყაროს მოქმედებითი-სათავგადასავლო და პირველი პირის მსროლელის ვიდეო თამაში შექმნილი და გამოცემული Ubisoft-ის მიერ შემდეგი პლატფორმებისთვის: PlayStation 3, PlayStation 4, Xbox 360, Xbox One და Microsoft Windows. იგი არის *Far Cry 3*-ის გაგრძელება და რიგით მეოთხე ნაწილი სერიიდან. რელიზი შედგა 2014 წლის 18 ნოემბერს.

მოქმდება მიმდინარეობს გამოგონილ ქვეყანაში, კირატში, რომელიც მდებარეობს ჰიმალაიზე, სადაც ძირითადად განლაგებულია გაშლილი მთები და ტყეები, დიდი წყლის სისტემები და სოფლები. სიუჟეტი მიმდმინარეობს ახალგაზრდა კირატელი-ამერიკელის აჯაი გელის გარშემო, რომელსაც შეიპყრობს კირატის სამეფო ჯარი - მართული ტირანი მეფე პეგან მინის მიერ, რომლის წინააღმდეგაც იბრძვის "ოქროს ბილიკის" სახელით ცნობილი აჯანყებულთა მოძრაობა.

გეიმპლეი მოიცავს ბრძოლასა და ტერიტორიების აღმოჩენას. მოთამაშე ასრულებს დავალებებს, მათ შორის - მეორეხარისხოვანს, რის დროსაც ნახულობს სასარგებლო ნივთებს, ებრძოლება სხვადასხვა სახის მტრებს როგორც ჩვეულებრივ ადამიანებს, ასევე ბუნებაში არსებულ საშიშ ცხოველებს. მასში არის იარაღების ფართო არჩევანი და სხვადასხვა სატრანსპორტო სშუალებები. *Far Cry 4* მოიცავს როლური ვიდეო თამაშის ელემენტებს. ამასთანავე გააჩნია კოოპერატიული მრავალმოთამაშიანი რეჟიმი.

დაანონსდა 2014 წლის მაისის თვეში და მასზე მუშაობა დაიწყო *Assassin’s Creed III*-ის გამოსვლის შემდეგ, 2012 წლის ბოლოს. შემქმნელთა გუნდს თავდაპირველად გადაწყვეტილი ჰქონდა შეექმნა *Far Cry 3*-ის პირდაპირი გაგრძელება, თუმცა მოგვიანებით შეცვალეს გადაწყვეტილება და განიზრახეს ახალი ისტორიის მქონე თამაშის შემუშავება. *Far Cry 4*-ის შთაგონების წყაროდ იქცა ნეპალის სამოქალაქო ომი.

გამოსვლის შემდეგ, სათამაშო პრესამ დადებითად შეაფასა თამაში. კრიტიკოსებმა შეაქეს ღია სამყაროს დიზაინი, ვიზუალური მხარე, საუნდტრეკი და პერსონაჟები, განსაკუთრებით - პეგან მინი. თუმცა ზოგიერთმა რეცენზეტმა გააკრიტიკა თამაშის სიუჟეტი, რომ იგი არაფრით განსხვავდება წინამორბედისგან. ასევე მიიღო უამრავი ჯილდო და ნომინაცია, მთ შორის IGN-ის "წლის საუკეთესო შუტერის" ჯილდო. საერთო განხილვის საიტ GameRankings-ზე Xbox One-ის ვერსია ფლობს 85.92 %-ს, PS4-ის ვერსია - 83.76% და PC-ის ვერსია - 81.00%. რაც შეეხება Metacritic-ს შედეგები შემდეგნაირია: PS4 85/100, Xbox One 82/100, PC 80/100.  იგი წარმატებული აღმოჩნდა კომერციულადაც, 2014 წლის მონაცემით, მსოფლიოს მასშტაბით გაიყიდა 7 მილიონი ეგზემპლარი და იქცა ყველაზე შემოსავლიან თამაშად სერიიდან. ამას მოჰყვა რამდენიმე დამატების გამოცემა.

## რესურსები ინტერნეტში
* 

## სქოლიო
კატეგორია:2014 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:Far Cry
კატეგორია:ფიქცია ალტერნატიული დასასრულით
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:ნეპალი მხატვრულ ლიტერატურაში
კატეგორია:ღია სამყაროს ვიდეო თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:Ubisoft-ის თამაშები
კატეგორია:ვიდეო თამაშების გაგრძელებები
კატეგორია:კანადაში შემუშავებული ვიდეო თამაშები
კატეგორია:ნეპალში მიმდინარე ვიდეო თამაშები
კატეგორია:ვიდეო თამაშები გადმოტვირთვადი კონტენტებით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Xbox One-ის თამაშები
ჰუის მთის კლდის მხატვრობა

**ჰუის მთის კლდის მხატვრობა** — კლდის მხატვრობის ნიმუში სამხრეთ ჩინეთში, გუანსი-ჯუანში, მდინარე მინის დასავლეთ ნაპირზე. კლდის მხატვრობა მდებარეობს ნონგანის ნაკრძალში. ნახატები დაახლოებით 1 600-2 500 წლისაა. შესრულებულია წითელი ფერის საღებავით. ნახატების უმრავლესობა ადამიანებია, ასევე გვხვდება ცხენების, ძაღლების, დანების, გემების და მზის გამოსახულებებიც. 

1988 წელს ჰუის მთის კლდის მხატვრობა სახელმწიფო საბჭომ დაცულ ტერიტორიად გამოაცხადა. 2016 წლის 15 ივლისს კლდის მხატვრობა შეიტანეს იუნესკოს მსოფლიო მემკვიდრეობის ძეგლების სიაში და გახდა ჩინეთის 49-ე ობიექტი აღნიშნულ სიაში. 

## რესურსები ინტერნეტში
* The Rock Art of Huashan - Sacred Meeting Place for Sky, Water & Earth

## სქოლიო
კატეგორია:მსოფლიო მემკვიდრეობის ძეგლები ჩინეთში
კატეგორია:მღვიმეები ანბანის მიხედვით
მენგის დოლმენი

**მენგის დოლმენი**  () — ევროპაში უდიდესი დოლმენი, მეგალითური ყორღანი. თარიღდება ძვ. წ. III ათასწლეულით. მდებარეობს ესპანეთის ქალაქ ანტეკერის გარეუბანში.

დოლმენის მდებარეობს 25 მეტრის სიღრმეში, მისი სიმაღლეა 4 მეტრი, ხოლო სიგრძე - 5 მ. შედგება 32 ქვის ბლოკისაგან, რომელთაგანაც უდიდესის წონაა 180 ტონა. დოლმენში სავარაუდოდ დასაფლავებული უნდა ყოფილიყო მმართველი დინასტიის წარმომადგენლები. მშენებლობის დასრულების შემდეგ დოლმენი დაფარეს მიწით და წარმოიქმნა ბორცვი თანამედროვე სახით. 

XIX საუკუნეში დოლმენის გახსნის დროს აღმოაჩინეს ასობით ადამიანის ჩონჩხი. 

2016 წლის 15 ივლისს მენგის დოლმენი ვიერისა და ელ-რომერალის დოლმენებთან ერთად ანტეკერის დოლმენების სახელით შეიტანეს იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში
* Spanisharts: Dolmen de Menga 
* Junta de Andalucía. Tour virtual de los Dólmenes de Antequera
* Documental de los servicios informativos de TVE: PASTOR, Ana; CALVO, Ana (prod.); MONTERO, Matías (dir.) (2016): *La mirada de los dólmenes*. Programa “Crónicas”, emitido el 31-03-2016
* Documental de los servicios informativos de Canal Sur TV: BARRIO, Rodrigo del (prod.), CÁTEDRA . Luis (ed.) (2016): *Los pilares de la civilización*. Programa ”Los reporteros”, emitido el 07-07-2016, a partir del minuto 25:20 

## სქოლიო
კატეგორია:მსოფლიო მემკვიდრეობის ძეგლები ესპანეთში
ვიერის დოლმენი

**ვიერის დოლმენი** () — დოლმენი ესპანეთში, მდებარეობს ქალაქ ანტეკერის მახლობლად, მისგან ჩრდილო-აღმოსავლეთით ერთ კილომეტრში. მენგისა და ელ-რომერალის დოლმენებთან ერთად ქმნის ანტეკერის დოლმენების ანსამბლს. 

დოლმენი ენეოლითის ხანას განეკუთვნება. აღმოაჩინეს 1903 წელს. სახელი ეწოდა მისი აღმომჩენის გვარის მიხედვით. 

კონსტრუქციის მიხედვით დოლმენი კორიდორით იწყება, რომლის სიგრძეა 20 მ., სიმაღლე — 185 სმ., ხოლო სიგანე — 120 სმ. დასაკრძალი ოთახის სიმაღლეა 210 სმ., ხოლო სიგანე — 180 სმ. 

ისევე როგორც ანტეკერის სხვა დოლმენები, ვიერის დოლმენიც ყორღანული ტიპისაა, დაფარულია მიწით. 

2016 წლის 15 ივლისს ვიერის დოლმენი მენგისა და ელ-რომერალის დოლმენებთან ერთად ანტეკერის დოლმენების სახელით შეიტანეს იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში
* ანტეკერის დოლმენები 
* მენგის დოლმენი 

## სქოლიო
კატეგორია:მსოფლიო მემკვიდრეობის ძეგლები ესპანეთში
ელ-რომერალის სარკოფაგი

**ელ-რომერალის სარკოფაგი** () — მეგალითური სარკოფაგი ესპანეთში. აგებულია დაახლ. ძვ. წ. 1800 წელს. შედის ანტეკერის დოლმენების ანსამბლში. სარკოფაგში აღმოჩენილია ადამიანის ჩონჩხი, ნიჟარები და სხვადასხვა ტიპის კერამიკული ნიმუშები. 

სარკოფაგი შედგება კორიდორისა და ორი მრგვალი დასაკრძალი ოთახისაგან. ოთახის ფორმით განსხვავდება მენგისა (ძვ. წ. 2500 წ.) და ვიერის (ძვ. წ. 2400 წ.) დოლმენებისაგან, რომელთა ოთახებიც ოთკუთხედის ფორმისაა. სარკოფაგი დაცულია 8 მეტრის სიმაღლისა და 80 მეტრი დიამეტრის ყორღანით. 

2016 წლის 15 ივლისს ელ-რომერალის სარკოფაგი ვიერისა და მენგის დოლმენებთან ერთად ანტეკერის დოლმენების სახელით შეიტანეს იუნესკოს მსოფლიო მემკვიდრეობის ძეგლების სიაში. 

## რესურსები ინტერნეტში
* [Dolmen del Romeral.](http://www.spain.info/TourSpain/Arte+y+Cultura/Monumentos/A/MP/0/Cueva+del+Romeral+(Antequera)?Language=es)
* Dolmen de El Romeral. 

## სქოლიო
კატეგორია:მსოფლიო მემკვიდრეობის ძეგლები ესპანეთში
ელ-ტეპოცტეკო

**ელ-ტეპოცტეკო** () — არქეოლოგიური ძეგლი მექსიკაში, მორელოსის შტატში. მოიცავს ალკოჰოლური სასმელის, პულკეს აცტეკური ღმერთის — ტეპოცეკატლის პატარა ტაძარს.

შუა პოსტკლასიკურ პერიოდში, სიერა-დე-ტეპოცტლანის ქედის ერთ-ერთ მწვერვალზე მრავალი ტერასა და პატარა პირამიდა აშენდა, რომლებიც კოლუმბამდელ ქალაქ ტეპოცტლანს გადაჰყურებდა. ტაძარი იმდენად მნიშვნელოვანი გახდა, რომ პილიგრიმები მოიზიდა გვატემალიდანაც კი, მიუხედავად იმისა, რომ ტეპოცეკატლი ადგილობრივი კულტი იყო.

## აღწერა
ტაძარი ძეგლის დასავლეთ მხარედ მდებარეობს. შედგება 6,4 მ სიმაღლის პლატფორმისაგან, რომელიც 3,3 მ სიმაღლის საძირკველზეა დაშენებული. თუმცა, ტაძრის ამჟამინდელი ნაშთების სიმაღლე მხოლოდ 2,7 მეტრია.

შიდა პატარა ოთახს ორი სვეტი იჭერდა. სავარაუდოდ, ამ ოთახში ინახებოდა ტეპოცეკატლის პატარა სკულპტურა.

## იხილეთ აგრეთვე
*მესოამერიკული პირამიდები

## რესურსები ინტერნეტში
*ელ-ტეპოცტეკო INAH-ზე  

## სქოლიო
კატეგორია:მექსიკის არქეოლოგიური ძეგლები
კატეგორია:მესოამერიკული პირამიდები
სანგანების ზღვის ეროვნული პარკი

**სანგანების ზღვის ეროვნული პარკი** — იუნესკოს მსოფლიო მემკვიდრეობის ძეგლი სუდანში. მდებარეობს წითელი ზღვის ცენტრში. სანგანები () მარჯნის ერთადერთი ატოლია და მდებარეობს სუდანის სანაპიროდან 25 კილომეტრის დაშორებით.

2016 წლის 17 ივლისს დუნგონაბის ყურესა და კუნძულ მეკოვართან ერთად შეიტანეს მსოფლიო მემკვიდრეობის ძეგლების სიაში.

## სქოლიო
კატეგორია:მსოფლიო მემკვიდრეობის ძეგლები სუდანში
დუნგონაბის ყურე

**დუნგონაბის ყურე** — იუნესკოს მსოფლიო მემკვიდრეობის ძეგლი სუდანში. მდებარეობს წითელი ზღვაში.  მდებარეობს პორტ-სუდანიდან 125 კილომეტრზე ჩრდილოეთით. დუნგონაბის ყურეში ცხოვრობს დიუგონების ერთ-ერთი უდიდესი პოპულაცია.

2016 წლის 17 ივლისს სანგანების ზღვის ეროვნული პარკსა და კუნძულ მეკოვართან ერთად შეიტანეს მსოფლიო მემკვიდრეობის ძეგლების სიაში.

## სქოლიო
კატეგორია:მსოფლიო მემკვიდრეობის ძეგლები სუდანში
სამხრეთ ერაყის ჭაობები და არქეოლოგიური ლანდშაფტი

**სამხრეთ ერაყის ჭაობები და არქეოლოგიური ლანდშაფტი** — იუნესკოს მსოფლიო მემკვიდრეობის ძეგლი ერაყში. 

ძეგლი შედგება შვიდი ობიექტისაგან. მათგან სამი არქეოლოგიური ობიექტია (ძველი შუმერული ქალაქები), ხოლო ოთხი ჭაობი:

#ჰავიზეჰის ჭაობები
#ცენტრალური ჭაობები
#აღმოსავლეთ ჰამარის ჭაობები
#დასავლეთ ჰამარის ჭაობები
#ურუქი
#ური
#ერიდუ

## რესურსები ინტერნეტში
*Ahwar of Southern Iraq on the World Heritage List

კატეგორია:მსოფლიო მემკვიდრეობის ძეგლები ერაყში
ლე კორბუზიეს შენობების სია

**ლე კორბუზიეს შენობების სია** — XX საუკუნის ფრანგი არქიტექტორის, ლე კორბუზიეს ნამუშევრების სია. ლე კორბუზიეს მიერ აშენებული 17 შენობა აღიარებულია იუნესკოს მსოფლიო მემკვიდრეობად.

## სქოლიო
კატეგორია:მსოფლიო მემკვიდრეობის ძეგლები არგენტინაში
კატეგორია:მსოფლიო მემკვიდრეობის ძეგლები ბელგიაში
კატეგორია:მსოფლიო მემკვიდრეობის ძეგლები გერმანიაში
კატეგორია:მსოფლიო მემკვიდრეობის ძეგლები იაპონიაში
კატეგორია:მსოფლიო მემკვიდრეობის ძეგლები ინდოეთში
კატეგორია:მსოფლიო მემკვიდრეობის ძეგლები საფრანგეთში
კატეგორია:მსოფლიო მემკვიდრეობის ძეგლები შვეიცარიაში
თურქეთის მშვიდობის საბჭო

**თურქეთის მშვიდობის საბჭო** () — სავარაუდო აღმასრულებელი ორგანო, რომელიც მოაწყო თურქეთის სახელმწიფო გადატრიალების მცდელობა 2016 წლის 15 ივლისს. განცხადება გადატრიალების თაობაზე იყო გაკეთებული თურქეთის სახელმწიფო ტელეარხის TRT-ს ეთერში, როდესაც ჯარისკაცები ძალით დაიკავეს თურქეთის სახელმწიფო მაუწყებლის შტაბ-ბინა ანკარაში, 15 ივლისის ღამეს. ჯგუფი, სავარაუდოდ, ჩამოყალიბდა თურქეთის შეიარაღებული ძალების შიგნით. საბჭომ თავისი თავი გამოაცხადა მმართველ ორგანოდ თურქეთის სახელმწიფო გადატრიალების მცდელობის დროს. საბჭოს შექმნა გამოცხადებული იყო ტიჟენ ქარასის მიერ, რომელიც TRT-ს ახალი ამბების წამყვანია.

საბჭოს სახელწოდება გამომდინარეობს ქემალ ათათურქის ცნობილი გამოთქმიდან: "მშვიდობა სამშობლოში, მშვიდობა მთელ მსოფლიოში".

## შემადგენლობა 
არ არსებობს ოფიციალური განცხადება საბჭოს შემადგენლობასთან დაკავშირებით. მაგრამ მუჰარემ ქიოსეს დაკავების შემდეგ, ქემალისტურმა გაზეთმა "Sözcü" გამოაქვეყნა თითქოსდა იმ პირების სია, რომელიც შედიან საბჭოს შემადგენლობაში. 37 სახელი მოიცავს:

*ოღუზ აქუში
*ერქან აღინი
*დერია იამანი
*ერჰან ერმიშოღლუ
*სეიფი ბულდუქი
*ჰასან შაბანი
*სერდარ ჩამიჩი
*აქიფ უსი
*ალი მუჟდათ ესქი
*უღურ აიდინი
*ქურთულუშ ქაია
*ილიას დამარსეჩქინი
*ისმაილ მინგირი
*მეჰმეთ სადიქ იოზგიუვენი
*სეფა მუმჯუ
*ჰარუნ ბიროლ მერთი
*უღურ ირიჯი
*თურან იოზენი
*აბდიურაჰიმ იოზქანი
*სულეიმან იულქერი
*სულეიმან ჩელები
*ნაჯი აქდემირი
*ალი ქოჩიღითი
*ჰალილ იბრაჰიმ დიშჩი
*საადეთ უსი
*აბდულაჰ ავლიქი
*ფერჰან ქუშჯანი
*ბიულენთ ჩოლაქი
*ჰალუქ ქამილ იავუზი
*ზაფერ იოღრეთიჯი
*ჰამით ჯან იუქსელი
*აიჰან დოღანი
*არიფ ბაქირი

## სქოლიო
კატეგორია:სამხედრო გადატრიალებები თურქეთში
კატეგორია:2016 წელს დაარსებულები თურქეთში
ევარიშტუ კარვალიო

**ევარიშტუ კარვალიო** (; დ. 1942) — სან-ტომელი პოლიტიკოსი. 

კარვალიოს ორჯერ ეკავა სან-ტომე და პრინსიპის პრემიერ-მინისტრის თანამდებობა: პირველად, 1994 წლის 7 ივლისიდან 25 ოქტომბრამდე  და მეორედ — 2001 წლის 26 სექტემბრიდან 2002 წლის 28 მარტამდე. იგი დამოუკიდებელი დემოკრატიული მოძრაობის პარტიის წევრია. 2016 წლის 17 ივლისს გამართულ საპრეზიდენტო არჩევნებში, ევარიშტუ კარვალიომ ხმათა 50.14% მოიპოვა და სან-ტომე და პრინსიპის პრეზიდენტი გახდა. თანამდებობას დაიკავებს 2016 წლის 3 სექტემბერს.

## სქოლიო
|-

|-

კატეგორია:დაბადებული 1942
კატეგორია:სან-ტომე და პრინსიპის პრეზიდენტები
თუფის რაიონი

**თუფის რაიონი** () — ყირგიზეთის ისიქ - ქოლის ოლქის ხუთი რაიონიდან ერთ-ერთი. ადმინისტრაციული ცენტრია სოფელი თუფი.

## მოსახლეობა 
2009 წლის აღწერის მიხედვით თუფის რაიონში ცხოვრობს 58 786 ადამიანი, აქედან ყირგიზები შეადგენენ 51 578 ადამიანს ანუ მოსახლეობის 87,7%, რუსები — 2571 ადამიანი (4,4%) ყალმუხები — 171 (0,3%), ყაზახები — 3624 (6,2%), ბალყარელები — 209 (0,4%), უკრაინელები — 174 ადამიანი (0,3%) უზბეკები — 139 ადამიანი ანუ (0,2%)

## რესურსები ინტერნეტში 
* Перепись населения Киргизии 2009. Иссык-Кульская область

კატეგორია:ყირგიზეთის რაიონები
კატეგორია:ისიქ-ქოლის ოლქის რაიონები
ჯეთი-ოღუზის რაიონი

**ჯეთი-ოღუზის რაიონი** () — ყირგიზეთის ისიქ-ქოლის ოლქის ხუთი რაიონიდან ერთ-ერთი. ადმინისტრაციული ცენტრია სოფელი ყიზილ-სუ.

## მოსახლეობა 
2009 წლის აღწერის მიხედვით თუფის რაიონში ცხოვრობს 82 085 ადამიანი, აქედან ყირგიზები შეადგენენ 74 852 ადამიანს ანუ მოსახლეობის 91,2%, რუსები — 3660 ადამიანი (4,5%) დუნგანები — 1953 (2,4%), უიღურები — 744 (0,9%),  თათრები — 259 (0,3%), ყაზახები — 253  ადამიანი ანუ (0,3%)

## რესურსები ინტერნეტში
*Перепись населения Киргизии 2009. Иссык-Кульская область

კატეგორია:ყირგიზეთის რაიონები
კატეგორია:ისიქ-ქოლის ოლქის რაიონები
ნიაზი

**ნიაზი** (ნამდვილი გვარი და სახელი **თაღიზადე - ჰაჯიბეკოვი ნიაზი ზულფუგარ-ოღლუ**;  დ. 20 აგვისტო  [ძვ. სტ. 7 აგვისტო], 1912, თბილისი, რუსეთის იმპერია, — გ. 2 აგვისტო, 1984, ბაქო, აზერბაიჯანის სსრ) — აზერბაიჯანელი კომპოზიტორი, დირიჟორი და საზოგადო მოღვაწე. სსრკ სახალხო არტისტი (1959). სკკპ წევრი 1942 წლიდან. სოციალისტური შრომის გმირი (1982).

ნიაზი 1925-31 წლებში სწავლობდა თბილისის კონსერვატორიაში, 1937-48 წლებში ბაქოს მირზა ფათალი ახუნდოვის სახელობის ოპერისა და ბალეტის თეატრის დირიჟორი, 1951-52 და 1958-59 წლებში მთავარი დირიჟორი, 1961-65 წლებში დირექტორი, მთავარი დირიჟორი და სამხატვრო ხელმძღვანელი. 1960-61 წლებში ლენინგრადის ოპერისა და ბალეტის თეატრის მთავარი დირიჟორი. 1979 წლიდან აზერბაიჯანის სახელმწიფო ფილარმონიის დირექტორი.

1938 წლიდან (ხანგამოშვებით) აზერბაიჯანის სიმფონიური ორკესტრის სამხატვრო ხელმძღვანელი და მთავარი დირიჟორი. შექმნა ოპერა-კანტატა „1920 წელი“ (1940), ოპერა „ხოსროვ და შირანი“ (1942), ბალეტი „ჩიტრა“ (1962), ნაწარმოებები სიმფონიური ორკესტრისთვის (მათ შორის სიმფონიური მუღამი „რასტი“), კანტატები, სიმღერები, თეატრისა და კინოს მუსიკა.

ნიაზი გასტროლებით გამოდიოდა პრაღაში, ბერლინში, ბუდაპეშტში, ბუქარესტში, ნიუ-იორკში, პარიზში, სტამბოლში, თეირანში, ლონდონსა და პეკინში.

აზერბაიჯანის სსრ უმაღლესი საბჭოს IV-VIII მოწვევის დეპუტატი, სსრკ უმაღლესი საბჭოს XI მოწვევის დეპუტატი. ნიაზი გარდაიცვალა 1984 წლის 2 აგვისტოს, ქალაქ ბაქოში. დაკრძალულია ბაქოს საპატიო დაკრძალვის ხეივანში.

ნიაზი იყო სომხეთის სსრ სახალხო არტისტი (1962), სახელმწიფო პრემიის (1951, 1952) და აზერბაიჯანის სსრ სახელმწიფო პრემიის ლაურეატი. დაჯილდოებულია 2 ლენინის ორდენით, ოქტომბრის რევოლუციის ორდენით, შრომის წითელი დროშის ორდენით, საპატიო ნიშნის ორდენით, კირილესა და მეთოდეს ორდენით. ნიაზი არის თბილისის საპატიო მოქალაქე (1982).

## რესურსები ინტერნეტში
* ნიაზი საიტზე „ქვეყნის გმირი“ 

## ლიტერატურა
კატეგორია:დაბადებული  20 აგვისტო
კატეგორია:დაბადებული 1912
კატეგორია:გარდაცვლილი 2 აგვისტო
კატეგორია:გარდაცვლილი 1984
კატეგორია:აზერბაიჯანელი ოპერის კომპოზიტორები
კატეგორია:აზერბაიჯანელი კინოკომპოზიტორები
კატეგორია:აზერბაიჯანელი დირიჟორები
კატეგორია:აზერბაიჯანელი საზოგადო მოღვაწეები
კატეგორია:სსრკ-ის XI მოწვევის უმაღლესი საბჭოს დეპუტატები
კატეგორია:საბჭოთა კავშირის კომუნისტური პარტიის წევრები
კატეგორია:სოციალისტური შრომის გმირები
კატეგორია:სსრკ-ის სახალხო არტისტები
კატეგორია:აზერბაიჯანის სსრ-ის სახალხო არტისტები
კატეგორია:სომხეთის სსრ-ის სახალხო არტისტები
კატეგორია:სტალინური პრემიის ლაურეატები
კატეგორია:აზერბაიჯანის სსრ სახელმწიფო პრემიის ლაურეატები
კატეგორია:ლენინის ორდენის კავალრები
კატეგორია:ოქტომბრის რევოლუციის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
კატეგორია:კირილესა და მეთოდეს ორდენის კავალრები
კატეგორია:თბილისის საპატიო მოქალაქეები (1982)
კატეგორია:ბაქოში გარდაცვლილები
ტრინიტრამიდი

**ტრინიტრამიდი** წარმოადგენს ჟანგბადისა და აზოტის ნაერთს ფორმულით N(NO2)3.  ნივთიერება პირველად აღმოჩენილი და აღწერილი იქნა 2010 წელში შვედეთის სამეფო ტექნიკური უნივერსიტეტის თანამშრომლების მიერ.. ის შედგება აზოტის ატომისაგან, რომელიც შეერთებულია სამ ნიტროჯგუფთან (-NO2).

ადრე ის, არსებობდა თუ არა ტრინიტრამიდი, საკამათო თემას წარმოადგენდა. მაგრამ მონტგომერისა და მაიკლსის მიერ 1993 წელს ჩატარებულმა გამოთვლებმა აჩვენა, რომ ნაერთი სტაბილური უნდა ყოფილიყო.

ტრინიტრამიდის გამოყენების პოტენციურ არენალს მისი, როგორც ძლიერი მჟანგავის გამოყენებაა სარაკეტო საწვავებში, როგორც ქლორისაგან თავისუფალი ნივთიერება.
ეს კი ძალიან მნიშვნელოვანი განვითარებაა, რადგან ციოლკოვსკის სარაკეტო ტოლობიდან გამომდინარე რაკეტის დელტა-v-ს ოდნავი გაუმჯობესებაც კი უზარმაზარ გავნელას მოახდენს რაკეტის სასარგებლო ტვირთის წონაზე. ტრინიტრამიდზე ბაზირებული სარაკეტო საწვავის სიმკვრივული იმპულსი 20დან 30%-მდე უკეთესია ვიდრე ნებისმიერი ახლა არსებული ნივთიერებები, თუმცა ნაკლებია, ვიდრე თხევადი ჟანგბადის.

## რესურსები ინტერნეტში
* 

## სქოლიო
კატეგორია:აზოტის არაორგანული ნაერთები
კატეგორია:სარაკეტო მჟანგავები
კატეგორია:კოსმოსური ხომალდის Spacecraft გაწევა
კატეგორია:ნიტროამინები
ვაჟა ხუციშვილი

**ვაჟა ხუციშვილი** (დ. 27 ივნისი, 1993, რუსთავი, საქართველო) — საქართველოს მორაგბეთა ეროვნული ნაკრების ჰავბექი. ვაჟა ამჟამად რუსთავის „ხარების“ შემადგენლობაში თამაშობს. 2015 წლის რაგბის მსოფლიო ჩემპიონატზე ხუციშვილი საქართველოს ღირსებას იცავდა. ნაკრებში მას 22 კეპი აქვს მოპოვებული.

## რესურსები ინტერნეტში
* ხარები (რუსთავი)  site.rugby.ge

## სქოლიო
კატეგორია:დაბადებული 1993
კატეგორია:ქართველი მორაგბეები
კატეგორია:ცოცხალი ადამიანები
ენედის პლატო

**ენედის პლატო** — მთიანი მასივი ჩადში. მდებარეობს ჩადის აღმოსავლეთ ენედის რეგიონში, სუდანის სახელმწიფო საზღვართან ახლოს.

ენედის მასივი ქვიშიანი მთიანი მასივია, რომლის სიმაღლეც ზღვის დონიდან 1450 მეტრამდეა. მას გარს საჰარის უდაბნო აკრავს. ენედის კლდეებზე აღმოჩენილია უამრავი პეტროგლიფი, რომლებიც ნეოლითის ხანაში მცხოვრებმა ტომებმა დატოვეს. ენედი ასევე წარმოადგენს ბუნებრივ ნაკრძალს, სადაც დაცულია გარეული ცხოველების უნიკალური ჯიშები: ნილოსის ჯუჯა ნიანგი არშეის გელტაში, ანტილოპა, საჰარის ლომი.

2016 წლის 17 ივლისს ენედის მასივი შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
* Natural Arches of the Ennedi 

## სქოლიო
კატეგორია:მსოფლიო მემკვიდრეობის ძეგლები ჩადში
კატეგორია:ჩადის პლატოები
გიორგი ნემსაძე (მორაგბე)

**გიორგი ნემსაძე** (დ. 26 სექტემბერი, 1984, ქუთაისი, საქართველო) — საქართველოს მორაგბეთა ეროვნული ნაკრების მოთამაშე. სარგბო კარიერა დაიწყო 2000 წელს ქუთაისის „აიაში“, მისი პირველი მწვრთნელი იყო დიმიტრი ფულარია. ნაკრების მაისურით ჩატარებული აქვს 96 თამაში, ამ ხნის განმავლობაში გუნდისთვის 60 ქულა მოიპოვა. რაგბის 2011, 2015 და 2019წლების ჩემპიონატებში, ნემსაძე საქართველოს ღირსებას იცავდა.

## სქოლიო
კატეგორია:დაბადებული 1984
კატეგორია:ქართველი მორაგბეები
კატეგორია:ცოცხალი ადამიანები
ლაჰანიის შუადღე

**ლაჰანიის შუადღე** () — ტროპიკული მოვლენა, როდესაც მზე ზენიტშია და სხივები პლანეტის ზედაპირს ზუსტად პერპენდიკულარულად ეცემა. ტერმინი „ლაჰანიის შუადღე“ ჰავაის ბიშოპის მუზეუმმა დაამკვიდრა და მას მხოლოდ ადგილობრივები იყენებენ.

## დეტალები
იმის გამო, რომ სუბსოლარული წერტილი (ზენიტი) მხოლოდ ტროპიკებისათვისაა დამახასიათებელი, მოვლენა აშშ-ის მასშტაბით მხოლოდ ჰავაიზე ხდება. 

მოვლენის ძველი ჰავაური სახელია *კაუ კა ლა კა ლოლო* (kau ka lā i ka lolo), რაც ზუსტად იტარგმნება, როგორც „მზის გაჩერება თავის ტვინზე“.

ყოველწლიური მოვლენა აქტიურად შუქდება ჰავაურ მედიაში.

## ლიტერატურა
*
*

## რესურსები ინტერნეტში
*Current "Lahaina Noon" dates updated by the Bernice P. Bishop Museum 
*Picture of "Lahaina Noon" by the Honolulu Star-Bulletin, note the street sign
*Picture of "Lahaina Noon" by the Honolulu Star-Bulletin

## სქოლიო
კატეგორია:ჰავაის კუნძულები
მეკოვარი

**მეკოვარი** (, ) — კუნძული და იუნესკოს მსოფლიო მემკვიდრეობის ძეგლი სუდანში. მდებარეობს წითელ ზღვაში, პორტ-სუდანიდან 125 კილომეტრზე ჩრდილოეთით. კუნძულზე და მასთან ახლოს ცხოვრობს ზღვის ფრინველებისა და ძუძუმწოვრების უდიდესი პოპულაცია.

2016 წლის 17 ივლისს სანგანების ზღვის ეროვნული პარკსა და დუნგონაბის ყურესთან ერთად შეიტანეს მსოფლიო მემკვიდრეობის ძეგლების სიაში.

## სქოლიო
კატეგორია:მსოფლიო მემკვიდრეობის ძეგლები სუდანში
კატეგორია:წითელი ზღვა
კატეგორია:სუდანის კუნძულები
ავთანდილ მარგიანი

**ავთანდილ მარგიანი** (დ. 24 დეკემბერი, 1945, მესტია, საქართველოს სსრ, სსრკ) — ქართველი და საბჭოთა პოლიტიკოსი, სპორტსმენი, დამოუკიდებელი საქართველოს კომპარტიის პირველი მდივანი 1990-1991 წლებში. 1992-1995 წლებში საქართველოს ვიცე-პრემიერი და პარლამენტის დეპუტატი. ამჟამად არის „ერთიანი საქართველოს“ ლიდერი. დამთავრებული აქვს საქართველოს ტექნიკური უნივერსიტეტი.

## ბიოგრაფია
1968-1971 წლებში — ლუდის ქარხნის ბრიგადირი. 1971-1977 წლებში — კომბინატ „ელბრუსის“ ინჟინერი, შემდეგ მთავარი ინჟინერი. 1978-1980 წლებში ტრანსნავთობის ბაზის უფროსი. 1980-1989 წლებში კომპარტიის გარდაბნის რაიონის განყოფილების გამგე, რაიკომის მდივანი. 1989-1990 წლებში კომუნისტური პარტიის რაიონული ორგანიზაციის ხელმძღვანელი. 1992 წელს არჩევნებში კენჭს იყრიდა პარტიული სიით, გახდა პარლამენტის წევრი, იყო ფრაქცია „დემოკრატიული კავშირის“ წევრი, 1992-1995 წლებში — საქართველოს მთავრობის ვიცე-პრემიერი. იყო 1993 წელს შექმნილი თურქეთ-საქართველოს მეგობრობის საზოგადოება „კარადენის“ დამფუძნებელი. 1995 წელს არჩევნებში კენჭს იყრიდა პარტიული სიით, ვერ გახდა პარლამენტის წევრი.

## რესურსები ინტერნეტში
* ავთანდილ მარგიანი  —  საქართველოს პარლამენტის ეროვნული ბიბლიოთეკა 
* ავთანდილ მარგიანი — საქართველოს პარლამენტის ოფიციალური საიტი 

## სქოლიო
კატეგორია:დაბადებული 24 დეკემბერი
კატეგორია:დაბადებული 1945
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს III მოწვევის პარლამენტის წევრები
კატეგორია:მესტიის მუნიციპალიტეტში დაბადებულები
კატეგორია:ცოცხალი ადამიანები
ანტიგუა

მინი|300პქ|კუნძულის რუკა
**ანტიგუა** () — კუნძული კარიბის ზღვაში, მიეკუთვნება მცირე ანტილის კუნძულების ჯგუფს. კუნძულ ბარბუდასთან ერთად შედის ანტიგუა და ბარბუდის შემადგენლობაში.

## ისტორია 
კუნძული აღმოაჩინა ქ. კოლუმბმა და სახელწოდებაც მისგან მიიღო. მან კი უწოდა ესპანეთში მდებარე ეკლესიის სანტა-მარია-დე-ანტიგუის სახელი. კუნძული ადგილობრივი ინდიელების ენაზე მოიხსენიება ასევე როგორც ვადადლი, რაც ნიშნავს „ჩვენი საკუთრებას“.

1632 წლიდან კუნძული დიდი ბრიტანეთის კუთვნილებაშია. 1834 წელს კუნძულზე აიკრძალა მონათა შრომა. 1940 წელს კუნძულზე ინგლისთან შეთანხმებით განლაგდა აშშ-ის სამხედრო ბაზა.

## გეოგრაფია 
კუნძულის სანაპიროს სიგრძეა 87 კმ. ფართობი - 281 კმ². 2006 წლის მონაცემებით კუნძულზე 69 000 ადამიანი ცხოვრობს. კუნძულზე მდებარეობს ანტიგუა და ბარბუდის დედაქალაქი სენტ-ჯონზი, სადაც 31 ათასი ადამიანი ცხოვრობს. დედაქალაქი მდებარეობს კუნძულის ჩრდილო-დასავლეთ ნაწილში. კუნძულზე უამრავი პლაჟია. განვითარებულია ტურიზმი.

## გალერეა 

ფაილი:AntiguaHarbor.jpg
ფაილი:Antiguasmallisland.jpg
ფაილი:AntiguaBeach.jpg
ფაილი:AntiguaRockFormation.jpg
ფაილი:AntiguaShoreline2.jpg
ფაილი:AntiguaSailBoat.jpg
ფაილი:AntiguaShoreline3.jpg
ფაილი:AntiguaHarborStjohn.jpg
ფაილი:AntiguaBird.jpg
ფაილი:Antiguatallship.jpg
ფაილი:AntiguaCommercialPort.jpg
ფაილი:AntiguaSunset.jpg

## რესურსები ინტერნეტში
* ანტიგუა და ბარბუდის მთავრობის საიტი  
* История Антигуа и Барбуды 
* ჟურნალი «ცხოვრება ანტიგუა და ბარბუდაში»  
* ანტიგუის რუკა  

## სქოლიო
კატეგორია:კარიბის ზღვის კუნძულები
კატეგორია:ანტიგუა და ბარბუდის კუნძულები
კატეგორია:კუნძულები ანბანის მიხედვით
ნელსონის გემთმშენებელი ქარხანა

**ნელსონის გემთმშენებელი ქარხანა** () — იუნესკოს მსოფლიო  მემკვიდრეობის ძეგლი ანტიგუა და ბარბუდაში. სახელი ეწოდა ადმირა ჰორაციო ნელსონის სახელის მიხედვით, რომელიც 1784-1787 წლებში სწორედ აქ ცხოვრობდა. 

2016 წლის 17 ივლისს ნელსონის გემთმშენებელი ქარხანა შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
* Nelson's Dockyard Review

## სქოლიო
კატეგორია:მსოფლიო მემკვიდრეობის ძეგლები ანტიგუა და ბარბუდაში
რევილიახიხედოს არქიპელაგი

**რევილიახიხედოს არქიპელაგი** () — კუნძულების ჯგუფი წყნარ ოკეანეში. ადმინისტრაციულად მიეკუთვნება მექსიკის კოლიმის შტატს. 

ყველაზე დიდი კუნძულები არიან სოკორო, სან-ბენედიქტო, როკა-პარტიდა და კლარიონი. ყველა კუნძული ვულკანური წარმოშობისაა. 

კუნძულები და მისი აკვატორია 2016 წლის 17 ივლისს შეიტანეს იუნესკოს მსოფლიო მემკვიდრეობის ძეგლების სიაში. რადგან აღნიშნული აკვატორია ზღვის ფრინველების უმთავრესი საცხოვრებელი ადგილია. 

## სქოლიო
კატეგორია:მსოფლიო მემკვიდრეობის ძეგლები მექსიკაში
პაბლო ესკობარი

**პაბლო ემილიო ესკობარ გავირია** (; დ. 1 დეკემბერი, 1949 — გ. 2 დეკემბერი, 1993) — კოლუმბიელი ნარკობარონი და კონტრაბანდისტი. მოღვაწეობის მწვერვალზე, აშშ-ის ტერიტორიაზე შეტანილი კოკაინის 80%-ს მისი კარტელი აკონტროლებდა. ხშირად „კოკაინის მეფედ“ წოდებული ესკობარი, ყველაზე მდიდარი კრიმინალი იყო ისტორიაში და 1990-იანების დასაწყისში მისი ქონება 30 მილიარდ ამერიკულ დოლარად იყო შეფასებული. თავისი საქმიანობის დიდების ხანაში ის მსოფლიოს 10 უმდიდრეს ადამიანს შორის იყო და მის მიერ აშენებულ *Hacienda Nápoles*-ში ცხოვრობდა.

## დანაშაულებრივი საქმიანობის დასაწყისი
ახალგაზრდული ასაკის დიდი ნაწილი პაბლოს გატარებული ჰქონდა მედელინის ღარიბ უბნებში, რომელიც გამოირჩეოდა დანაშაულებების  დიდი მაჩვენებლით. პაბლო თავიდან იპარავდა საფლავის ქვებს, ასუფთავებდა ნაწერებისგან და შემდგომ ყიდდა პანამელ გადამყიდველებზე.  ასევე პაბლო ყიდდა სიგარეტს და მარიხუანას, აყალბებდა ლატარიის ბილეთებს. პაბლომ შექმნა დანაშაულებრივი ჯგუფი, რისი მეშვეობითაც იპარავდა ძვირადღირებულ ავტომობილებს. შემდეგ გადავიდა რეკეტზე. 

1971 წელს პაბლოს ჯგუფის წევრებმა მოიტაცეს კოლუმბიელი ბიზნესმენი დიეგო ეჩევარიო, რომელიც დიდი ხნის წამების შემდეგ მოკლეს.

## სქოლიო
კატეგორია:კოლუმბიელები
კატეგორია:დაბადებული  1 დეკემბერი
კატეგორია:დაბადებული 1949
კატეგორია:გარდაცვლილი 2 დეკემბერი
კატეგორია:გარდაცვლილი 1993
საბჭოთა კავშირის საფეხბურთო ჩემპიონატი 1975

**საბჭოთა კავშირის საფეხბურთო ჩემპიონატი 1975** — საბჭოთა კავშირის საფეხბურთო ჩემპიონატის 37-ე გათამაშება. გამარჯვებული გახდა კიევის „დინამო“, მეორე ადგილზე გავიდა დონეცკის „შახტარი“, მესამეზე – მოსკოვის „დინამო“. დაიწყო 12 აპრილს და დასრულდა 16 ნოემბერს.

## შედეგები 
### უმაღლესი ლიგა: ცხრილი 
## ჩემპიონი 
## რესურსები ინტერნეტში 
* The Rec.Sport.Soccer Statistics Foundation.

## შენიშვნები 
1975
კატეგორია:1975 წელი ფეხბურთში
შენ ხარ ვენახი (მრავალმნიშვნელოვანი)

სახელწოდება **შენ ხარ ვენახი** შეიძლება აღნიშნავდეს შემდეგს:

* შენ ხარ ვენახი — ღვთისმშობლის საგალობელი
* შენ ხარ ვენახი — ღვთისმშობლის ხატი
შენ ხარ ვენახი (ხატი)

მინი|ღვთისმშობლის ფრესკა კაპადოკიაში
**შენ ხარ ვენახი** — ღვთისმშობლის ხატი, შექმნილი 1995 წელს.

ხატი შექმნილია კაპადოკიის ერთ ერთ მონასტერში არსებული ღვთისმშობლის ფრესკის ანალოგიაზე. ამჟამად დაცულია თბილისის სამების საკათედრო ტაძარში.

## სქოლიო
კატეგორია:ღვთისმშობლის ხატები
პიუი-დე-დომი

**პიუი-დე-დომი** ()  — მთა, ჩამქრალი ვულკანი საფრანგეთში, მდებარეობს ცენტრალურ მასივზე. კლერმონ-ფერანიდან 15 კილომეტრში. 

მიიჩნეოდა წმინდა მთად როგორც გალებისთვის, ასევე რომაელებისთვის. ამ უკანასკნელებმა მთაზე ააშენეს მერკურის ტაძარი, საიდანაც ერთ-ერთი ვერსიით მომდინარეობს  მთის სახელწოდება  (Puy de Dome, puy — მთა და dome — ეკლესია, ტაძარი).

## რესურსები ინტერნეტში
*Puy de Dôme on Google Maps (Tour de France classic climbs)

## სქოლიო
კატეგორია:საფრანგეთის მთები
კატეგორია:საფრანგეთის ვულკანები
არაპილესი

**არაპილესი** () — ქალაქი და მუნიციპალიტეტი ესპანეთში. შედის სალამანკის პროვინციის შემადგენლობაში, კასტილია და ლეონის ავტონომიური რეგიონი. 

ქალაქის ფართობია 25,26 კმ². მოსახლეობა 644 ადამიანი (2015 წ.). პროვინციის ადმინისტრაციული ცენტრიდან დაშორებულია 8 კმ-ით.

1812 წელს ნახევარკუნძულის ომის  მიმდინრეობის დროს, ქალაქთან გაიმართა სალამანკის ბრძოლა (არაპილესის ბრძოლა).

## რესურსები ინტერნეტში
*Índice de municipios de la Diputación de Salamanca 

კატეგორია:კასტილია და ლეონის ქალაქები
კატეგორია:სალამანკის მუნიციპალიტეტები
ქებაჲ და დიდებაჲ ქართულისა ენისაჲ

250px|thumb|ქებაჲ და დიდებაჲ ქართულისა ენისაჲ, იოანე ზოსიმე
**ქებაჲ და დიდებაჲ ქართულისა ენისაჲ** — ქართველი მწიგნობარის, იოანე-ზოსიმეს მიერ შექმნილი პატრიოტული საგალობელი.

## ტექსტი
ტექსტი სრულად გამართულია ხელნაწერის ფოტოს მიხედვით.

## ლიტერატურა
* „საქართველოს ეკლესიის კალენდარი 1976 წლისა“, გვ. 13

## რესურსები ინტერნეტში
* იოანე ზოსიმე — ქებაჲ და დიდებაჲ ქართულისა ენისაჲ

კატეგორია:ძველი ქართული ლიტერატურა
კანონნი წმინდათა მოციქულთანი

**კანონნი წმინდათა მოციქულთანი** — ქრისტეს მოციქულთა მოღვაწეობის დროს, ზეპირსიტყვიერად გავრცელებულ სჯულის კანონებზე დაყრდნობით შექმნილი კანონიკური კრებული. შედგებოდა 85 მუხლისაგან.

## ისტორია
ქრისტეს ეკლესიის პირველ სამ საუკუნეში მოციქულთა კანონები, როგორც ცალკე ჩამოყალიბებული საეკლესიო სამართლის კრებული ანუ კოდექსი არ არსებულა. მისი პირველი კოდიფიკაცია მოხდა III საუკუნის დამდეგსა და IV საუკუნის დასაწყისში. იმ დროს, როცა, ქრისტიანობის შეწყნარების საკითხს კარგა ხნის ნიადაგი ჰქონდა შემზადებული და სამი საუკუნის მანძილზე სისტემატურად დევნილი რელიაგია — ცნობილი მილანის ედიქტით — სახელმწიფო მფარველობაში გამოცხადდა. მანამდე, „მოციქულთა კანონები“, რომლებიც მოციქულთა მიერ დაარსებულ ეკლესიებში, მოციქულთაგან მორწმუნეთა ჯგუფებისათვის ნაწილ-ნაწილად მიცემულ სათანადო სახელმძღვანელო დარიგებებისა და განკარგულებების ზეპირ კანონებს წარმოადგენდა, ერთი ადგილიდან მეორეში ზეპირად ვრცელდებოდა. ამ დარიგებებისა და განკარგულებების ჩაწერის შემდეგ, როგორც კი მიიღეს კანონიკური კრებულის წმინდა ხასიათი, ეწოდათ „კანონნი წმინდათა მოციქულთანი“. ამ კანონებმა საქრისტიანოს აღმოსავლეთ ნაწილში 85 მუხლის, ხოლო დასავლეთისაში 50 მუხლის სახით ჰპოვა გავრცელება.

მოციქულთა კანონები, როგორც უძველესი და უმთავრესი კანონმდებლობითი საეკლესიო ძეგლი, თავდაპირველადვე შეტანილი იქმნა კონსტანტინოპოლის პატრიარქ ფოტიოს I-ის მიერ 883 წელს გამოცემულ თოთხმეტტიტულოვან (ნაწილიან) „დიდ სჯულისკანონში“, რომელშიც შეტანილი იყო ასევე შვიდი მსოფლიო, ათი ადგილობრივი კრების და ცალკეულ წმინდა მამათა (მღვდელთმთავართა) კანონები, რაც XII საუკუნეში ქართულ ენაზე მთლიანად თაგმნა არსენ იყალთოელმა.

დღეს შემორჩენილი ქართული ტექსტი წარმოადგენს მიტროპოლიტ კალისტრატე ცინცაძის ხელნაწერის ფოტოპრინტს, შესრულებული იშვიათი პირის მიხედვით 1926 წელს, რომელსაც იმავე არსენ იყალთოელის მიერ შესრულებული ქართული თარგმანი ედო საფუძვლად. 

## ლიტერატურა
* საეკლესიო კალენდარი 1976 წლისა, გვ. 43-67

კატეგორია:ქრისტიანული ლიტერატურა
მაგნიუმის ნიტრატი

**მაგნიუმის ნიტრატი** ჰიგროსკოპული მარილია ფორმულით Mg(NO3)2. ჰაერზე ის სწრაფად წარმოქმნის ჰექსაჰიდრატს ფორმულით Mg(NO3)2·6H2O (და მოლური მასით 256.41 გ/მოლ). ის ძალიან კარგად იხსნება როგორც წყალში, ისე ეთანოლში.

## გამოყენება
მაგნიუმის ნიტრატი მოიპოვე როგორც საბადოებში ისე კავერნებში როგორც *ნიტრომაგნეზიტი* (ჰექსაჰიდრატის ფორმით). მაგრამ ეს ფორმა გავრცელებული არაა, თუმცა ის შეიძლება წარმოიქმნას, იქ, სადაც სკინტლი მაგნიუმით მდიდარ ქვებს ეხება. ის გამოიყენება კერამიკაში, ბეჭდვაში, ქიმიურ და აგროკულტურულ ინდუსტრიებში. ის როგორც სასუქი შეიცავს 10.5% აზოტს და 9.4% მაგნიუმს, ამიტომ მისი შეფუთვა როგორც წესი შეიცავს წარწერას 10.5-0-0 + 9.4% Mg. შერეული ფორმით მაგნიუმის ნიტრატი როგორც წესი გაყიდვაში ამონიუმის ნიტრატთან, კალციუმის ნიტრატთან, კალიუმის ნიტრატთან და სხვა მიკროელემენტებთან ერთადაა. ეს ნარევები გამოიყენება სათბურებსა და ჰიდროპონიკაში.

## წარმოება
მაგნიუმის ნიტრატი კომერციაში გამოიყენება როგორც ნაწარმი პროდუქტი. მისი წარმოება მრავალი გზითაა შესაძლებელი. მაგალითად:
მაგნიუმისა და აზოტმჟავას შორის რეაქცია:

:2 10HNO3 + 4Mg = 4Mg(NO3)2 + NH4NO3 + 3H2O
ან მაგნიუმის ოქსიდთან
:2 HNO3 + MgO → Mg(NO3)2 + H2O
ორივე შემთხვევაში რეაქციის პროდუქტს წარმოადგენს მაგნიუმის ნიტრატი.

მაგნიუმის ჰიდროქსიდი და ამონიუმის ნიტრატი ასევე შედიან რეაქციაში, შედეგად ვიღებთ მაგნიუმის ნიტრატს და ამიაკს, რომელიც აირად ფორმაში გამოიყოფა.
:Mg(OH)2 + 2 NH4NO3 → Mg(NO3)2 + 2 NH3 + 2 H2O

## რეაქციები
მაგნიუმის ნიტრატი ურთიერთქმედებს ტუტე მეტალების ჰიდროქსიდებთან და წარმოქმნის შესაბამის ნიტრატს:
Mg(NO3)2 + 2 NaOH →  Mg(OH)2 + 2 NaNO3.

იმის გამო, რომ მაგნიუმის ნიტრატს დიდი მიზიდულობა გააჩნია წყლის მიმართ, ჰექსაჰიდრატის გავარვარება არ იწვევს მარილის დეჰიდრატაციას. ის უბრალოდ იშლება მაგნიუმის ოქსიდად, ჟანგბადად და აზოტის ოქსიდად:
2 Mg(NO3)2 → 2 MgO + 4 NO2 + O2.

გამოყოფილი აზოტის ოქსიდის წყლით შთანთქმა აზოტმჟავის მიღების ერთ-ერთ გზას წარმოადგენს. ამ გზის არაეფექტურობის მიუხედავად ამ რეაქციაში არ მონაწილეობს არცერთი ძლიერი მჟავა.

უწყლო მაგნიუმის ნიტრატი ასევე გამოიყენება აზოტმჟავის კონცეტრაციის გასაზრდელად მისი აზეოტროპის (დაახლ. 68% აზოტმჟავა და 32% წყალი) კონცენტრაციის ზემოთ. ის ასევე ზოგჯერ დესიკანტადაც გამოიყენება.

## რესურსები ინტერნეტში
*International Chemical Safety Card 1041
*Liquid Chemistry
*Nitromagnesite Mineral Data
*Magnesium Nitrate MSDS 

კატეგორია:ნიტრატები
ანტეკერა

**ანტეკერა** () — ქალაქი და მუნიციპალიტეტი ესპანეთში. შედის მალაგის პროვინციის შემადგენლობაში, ანდალუსიის ავტონომიური რეგიონი.

ქალაქის ფართობია 814  კმ². მოსახლეობა 45 854 ადამიანი (2011 წ.). პროვინციის ადმინისტრაციული ცენტრიდან დაშორებულია 45 კმ-ით.

## გალერეა 

ფაილი:Antequera Altstadt2004.jpg|კოშკი
ფაილი:Antequera Alcazaba2004.jpg| 
ფაილი:Museo antequera 3.jpg|სასახლე

## რესურსები ინტერნეტში
* ოფიციალური ვებ-გვერდი

კატეგორია:მალაგის ქალაქები
კატეგორია:მალაგის მუნიციპალიტეტები
შენუნცზია

**შენუნცზია** () — ტყიანი რაიონი ჩინეთში. მდებარეობს ხუბეის პროვინციაში. 

შენუნცზია მდებარეობს პროვინციის დასავლეთ ნაწილში. აქ მდებარეობს ხუბეის პროვინციის ყველაზე მაღალი მთები და მათ შორის უმაღლესი მწვერვალი შენინუნდენი (ზღ. დ. 3105 მ.). 

შენუნცზია ჩინეთის იმ სამი ტერიტორიიდან ერთ-ერთია, რომელიც გამოირჩევა თავისი ბიომრავალფეროვნებით. აღნიშნულ ტერიტორიებს მნიშვნელოვანი ადგილი უკავია ბოტანიკის  შესწავლის ისტორიაში. 

2016 წლის 17 ივლისს შენუნცზია შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
* შენუნცზია

## სქოლიო
კატეგორია:მსოფლიო მემკვიდრეობის ძეგლები ჩინეთში
იგნოსტიციზმი

**იგნოსტიციზმი **ან** იგთეიზმი **— თეოლოგიური თვალსაზრისი, რომლის მიხედვითაც ნებისმიერი სხვა შეხედულება თეოლოგიაზე (აგნოსტიციზმის ჩათვლით) აყენებს უამრავ დაუსაბუთებელ ვარაუდს ღმერთის/ღმერთების არსებობის და ასევე თეოლოგიური კონცეპციების შესახებ. ტერმინი „იგნოსტიციზმი“ დაამკვიდრა ჰუმანიტარული იუდაიზმის დამაარსებელმა შერვინ ვაინმა. ზოგიერთი ფილოსოფოსისთვის იგნოსტიციზმი აღიქმება როგორც ათეიზმის ან აგნოსტიციზმის ერთ-ერთი სახეობა, ამავდროულად სხვები მას დამოუკიდებელ მიმართულებად აღიქვამენ. იგნოსტიკი ემხრობა იმ მოსაზრებას, რომ ის ვერ გასცემს პასუხს, კითხვაზე - სჯერა თუ არა მას ღმერთის, იქამდე სანამ, მკითხველი არ დაუკონკრეტებს ღმერთის/ღმერთების განმარტებას. წიგნში „ენა, სიმართლე და ლოგიკა“, ალფრედ აიერი ამტკიცებს, რომ არავის არ შეუძლია ილაპარაკოს ღმერთის არსებობაზე ან მისი სავარაუდო არსებობის შესახებ, რადგანაც ეს მოსაზრება არ არის დამოწმებული და აქედან გამომდინარე აზრს მოკლებულია.

## ლიტერატურა 
* 
* 
* 
* Cousens, Myrna Bonnie, ed., «God»  , *Guide to Humanistic Judaism*, Society for Humanistic Judaism
* 
* 
* 
* 
* 

კატეგორია:იგნოსტიციზმი
ძორძორი

**ძორძორი** — სომხური ეკლესია ირანში მდებარეობს დასავლეთ აზერბაიჯანის ოსტანში, მდინარე ზანგმარის ნაპირზე, სოფელ ბარუნთან ახლოს. 

მონასტერი აყვავების ხანას აღწევს XIV საუკუნეში. ხოლო დაანგრიეს XVII საუკუნეში, მას შემდეგ რაც შაჰ-აბას I-მა გადაწყვიტა სომხების გადასახლება აღნიშნული ტეიტორიებიდან. სამლოცველო მონასტრის ერთადერთი დღემდე მოღწეული ნაგებობაა. იგი ჯვარგუმბათოვანი სტილისაა და თარიღდება IX-XIV საუკუნეებით. სომხურ სამოციქულო ეკლესიასა და ირანის მთავრობას შორის შეთანხმების შემდეგ 1987-1988 წლებში სამლოცველო 600 მეტრით გადაადგლეს მდინარეზე კაშხალის მშენებლობის გამო. 

2008 წელს იუნესკომ მონასტერი ამავე პროვინციაში მდებარე ორ სხვა სომხურ მონასტერთან (წმინდა სტეფანეს მონასტერი და წმინდა თადეოზის მონასტერი) ერთად მსოფლიო მემკვიდრეობის სიაში შიეტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები ირანში
*მსოფლიო მემკვიდრეობის სია აზიასა და ოკეანეთში
* წმინდა სტეფანეს მონასტერი 
* წმინდა თადეოზის მონასტერი

## რესურსები ინტერნეტში
*UNESCO World Heritage: Armenian Monastic Ensembles of Iran
* Armenian Architecture studies 

## სქოლიო
კატეგორია:მსოფლიო მემკვიდრეობის ძეგლები ირანში